**Adverbul**

 Adverbul este partea de vorbire neflexibilă care arată caracteristici ale unei acțiuni sau pe cele ale unei stări. Întrucât acțiunea este exprimată prin verb, adverbul va indica însușirile acestuia.

 Acesta determină sensul unui verb, al unui adjectiv (*ex. aproape încheiat*) sau pe cel al unui alt adverb (ex. *prea devreme*). Orice verb și adjectiv pot fi însoțite de un adverb.

**Clasificarea adverbelor**

1. **După formă**
2. Adverbe simple

Exemple: *așa, altfel, aici, acolo, bine, rău*

1. Adverbe compuse

Exemple: *după-amiază, azi dimineață, astă-iarnă*

1. **După înțeles**
2. Adverbe de loc

Exemple: *undeva, sus, acolo, aici*

1. Adverbe de timp

Exemple: *târziu, devreme, ieri, astăzi*

1. Adverbe de mod

Exemple: *așa, altfel, mișelește, astfel, nicicum*

**Gradele de comparație ale adverbului**

Gradele de comparație ale adverbului reprezintă formele luate de către acesta pentru a exprima nivelele trăsăturilor sau a contextului în care se petrece o acțiune. Nu toate adverbele suportă grade de comparație, însă cele care o fac sunt, de obicei, cele mai multe adverbe de mod, precum și câteva dintre cele de timp și de loc. Pentru adverbe există următoarele grade de comparație:

1. **Pozitiv**

Bătrânul merge *încet*. (adverb de mod)

1. **Comparativ**
2. Comparativ de superioritate

Bătrânul merge *mai încet* decât de obicei.

1. Comparativ de inferioritate

Bătrânul merge *mai puțin încet* decât de obicei.

1. Comparativ de egalitate

Bătrânul merge *la fel de încet* ca de obicei.

1. **Superlativ**
2. Superlativ relativ

Bătrânul merge *cel mai încet* posibil.

1. Superlativ absolut

Bătrânul merge *foarte încet*.

**Funcțiile sintactice ale adverbului**

Adverbele pot avea următoarele funcții sintactice:

1. Atribut adverbial

Cartea *de acolo* este a colegului meu.

1. Nume predicativ

Este *rău* să refuzi un om nevoiaș.

1. Complement circumstanțial de loc

Eu voi merge *altundeva*.

1. Complement circumstanțial de mod

Șarpele se deplasează *repede*.

1. Complement circumstanțial de timp

Ajung acasă *poimâine.*